Po operacijos klinikoje Jūs praleisite vos kelias valandas, o po to Jūs galėsite vykti namo. Jau kitą dieną po operacijos galėsite grįžti prie įprastinės veiklos, visgi keletą dienų po operacijos bus rekomenduojama neužsiimti intensyvia fizine veikla, o Jums tinkamą režimą po operacijos aptarsite kartu su Jus operavusiu gydytoju.
Po bambos korekcijos operacijos gali būti jaučiamas nedidelis skausmas, tačiau diskomfortui numalšinti pakaks įprastų vaistų nuo skausmo. Tai gana paprasta operacija, tačiau po jos galimos nedidelės kraujosruvos, mėlynės ar patinimai, kurie paprastai savaime išnyksta per kelias dienas.